'কাৰোবাৰ ধৰ্মক লৈ আক্ৰমণ কৰাটো একোজন মানুহে কৰিব পৰা আটাইতকৈ লজ্জাজনক কাম। সকলোৱে নিজৰ মত প্ৰকাশ কৰাৰ অধিকাৰ আছে, কিন্তু ধৰ্মৰ ভিত্তিত কাৰোবাক বৈষম্য কৰাটো ব্যক্তিগতভাৱে মই ভাবিব নোৱাৰো।" সমালোচকসকললৈ এইবাৰ এইদৰে বাক্যবাণ নিক্ষেপ কৰিছে টীম ইণ্ডিয়াৰ অধিনায়ক বিৰাট কোহলীয়ে।
শেহতীয়াকৈ সামাজিক মাধ্যমক ভাৰতীয় পেচাৰ মহম্মদ ছামীৰ প্ৰতি সমালোচকসকলে কৰা আক্ৰমণৰ প্ৰত্যুত্তৰত অৱশেষত সাংবাদিকৰ আগত এইদৰে মন্তব্য কৰে কোহলীয়ে।
ছামীক ট্ৰ'ল কৰি থকাসকলক মেৰুদণ্ডহীন বুলিও কোহলীয়ে কয়। কয় যে টীম ইণ্ডিয়াৰ সফলতাত ছামীৰ সুন্দৰ অৰিহণা আছে। এনে পৰিস্থিতিত বৰ্তমান বিশ্বকাপত ব্যস্ত থকা টীম ইণ্ডিয়াই ছামীৰ পক্ষত ২০০ শতাংশ অৱস্থান কৰা বুলিও কোহলীয়ে জনায়।
উল্লেখযোগ্য যে পাকিস্তানৰ হাতত ভাৰতে টি-২০ বিশ্বকাপত পৰাজিত হোৱাৰ পাছতে ভক্তসকলে ভাৰতীয় পেচাৰ মহম্মদ স্বামীক আক্ৰমণৰ লক্ষ্য কৰি লৈছিল। ছামীয়ে মেচখনত উন্নত প্ৰদৰ্শন আগবঢ়াব পৰা নাছিল। সেয়ে সামাজিক মাধ্যমযোগে সমালোচকসকলে ছামীক দেশদ্ৰোহী আখ্যা দিছিল।
তদুপৰি পাকিস্তানলৈ গুচি যাবলৈও হুমকি প্ৰদান কৰিছিল। তাৰপাছতে বিষয়টোৱে ব্যাপক চৰ্চাত আছে। শচীন টেণ্ডুলকাৰ, বীৰেন্দৰ সেহৱাগকে ধৰি টীম ইণ্ডিয়াৰ বহুকেইজন প্ৰাক্তন তাৰকাৰ উপৰিও বিচিচিআইয়েও ছামীৰ পক্ষত অৱ্স্থান কৰিছে।
অৱশেষত সমালোচকসকলৰ বিৰুদ্ধে কৰা কোহলীৰ এই ভাষ্যই এক শক্তিশালী বাৰ্তা প্ৰেৰণ কৰিছে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
